《滕王阁》
宋代·宗必经

高阁连城十二栏，西风领客共跻攀。
半帘烟雨长江外，千里湖山咫尺间。
雁带秋声归别浦，莺分春色过巴山。
当年蛱蝶知谁画，一梦庄周去不还。

作者简介：隆兴南昌人，字子文。理宗景定三年进士。为瑞州通判。宋亡入元，世祖诏求江南人才，留梦炎等荐之而固辞，被械至燕京，系狱三年放还。有《玉溪集》。